Johannesburg

**Johannesburg** (, eli *kultapaikka*; ) on asukasluvultaan Etelä-Afrikan suurin kaupunki. Sen väkiluku oli 4,8 miljoonaa vuonna 2022. Esikaupungit mukaan lukien asukkaita on 9,6 miljoonaa (2016), ja se on maailman viidenkymmenen suurimman kaupunkialueen joukossa. Kaupungissa sijaitsee Etelä-Afrikan perustuslakituomioistuin.

## Historia
Kaupunki perustettiin vuonna 1886 alueen ollessa osa buurien muodostamaa Transvaalin tasavaltaa. Se on yksi maailman nuorimmista suurkaupungeista. Johannesburg on myös sikäli poikkeuksellinen suurkaupunki, ettei se sijaitse rannikolla tai suuren joen varrella. Kaupunki syntyi ja kasvoi hyvin nopeasti alueelta löytyneen kultaesiintymän vuoksi. Johannesburgin nimen alkuperästä ei ole varmuutta mutta otaksutaan, että vaihtoehtoina on aluetta tutkineet Christian Johannes Joubert ja Johann Rissik, tai Johannes Meyer, joka oli ensimmäinen alueen hallintovirkamies.

## Talous
Johannesburg on Etelä-Afrikan vauraimman alueen, Gautengin provinssin, pääkaupunki. Kaupunki on maan taloudellinen keskus. Johannesburgin pörssi on Afrikan suurin, ja siellä käydään merkittävää kulta- ja timanttikauppaa, sillä kaupungin lähellä sijaitsee merkittäviä kaivoksia.

## Väestö

Johannesburgissa oli vuoden 2022 väestönlaskennan mukaan 4&nbsp;803&nbsp;262 asukasta. YK:n mukaan Johannesburgin metropolialueella oli 9&nbsp;616&nbsp;000 asukasta vuonna 2016. Kaupungin väkiluku kasvoi nopeasti 2000-luvun alussa, mutta kasvu on sittemmin hidastunut. Vuosina 2001–2011 väkiluku kasvoi keskimäärin 3,2&nbsp;% vuodessa, mutta vuosina 2011–2022 se kasvoi keskimäärin 0,8&nbsp;% vuodessa.

Vuonna 2022 asukkaista 0–14-vuotiaita oli 21,9&nbsp;%, 15–64-vuotiaita 73,1&nbsp;%, ja yli 64-vuotiaita 5,0&nbsp;%.

## Ilmasto
Johannesburgissa on tyypillinen subtrooppinen ilmasto, tosin sen suuri korkeus (n. 1&nbsp;750&nbsp;m) merenpinnasta viilentää ilmastoa. Sateisin aika on kesällä. Talvella on kuivaa ja öisin voi olla kylmää. Tammikuu on sateisin ja lämpimin kuukausi. Kuivinta ja viileintä on kesä–heinäkuussa. Vuosittainen sadanta on noin 710 millimetriä.

## Kuvia kaupungista

Tiedosto:Johannesburg.jpg|Näkymä Central Business Districtiin.
Tiedosto:Johannesburg Sunrise, City of Gold.jpg|Johannesburg illalla.
Tiedosto:Johannesburg City Hall.jpg|Kaupungintalo.
Tiedosto:Nelson Mandela Square at night-001.jpg|Nelson Mandelan aukio Sandtonissa yöllä.
Tiedosto:The Wits University East Campus (archived).jpg|Witwatersrandin yliopisto.
Tiedosto:South Africa-Johannesburg-Nelson Mandela Bridge001.jpg|Nelson Mandelan silta.
Tiedosto:Johannesburg Stock Exchange.jpg|Johannesburgin pörssi.
Tiedosto:Soweto-Walter Sisulu Square-001.jpg|Walter Sisulun aukio
Tiedosto:Standard Bank Headquarters logo at Johannesburg.jpg|Standard Bankin päätoimisto
Tiedosto:Gandhi Square at Sunrise.JPG|Gandhi Square.
Tiedosto:Montecasino, Johannesburg (4266207715).jpg|Montecasino Johannesburgissa.
Tiedosto:Apartheid Museum Reflections 3.JPG|Apartheid-museo.
Tiedosto:9 2 228 0069-Art Gallery-Johannesburg-s.jpg|Johannesburgin taidegalleria.
Tiedosto:Ellis Park Stadium.jpg|Ellis Park Stadium.


## Lähteet

## Aiheesta muualla

* Johannesburgin viralliset verkkosivut 
* Johannesburgin virallinen matkailusivusto 
* N. Peronius : Johannesburg, Helsingin Sanomat Viikkoliite, 09.03.1930, nro 10, s. 3, Kansalliskirjaston digitaaliset aineistot